钦定古今图书集成/历象汇编/乾象典/第038卷 > 荆川稗编 > 《长安雪下望月记》舒元舆
## 钦定古今图书集成/历象汇编/乾象典/第038卷 > 荆川稗编 > 《长安雪下望月记》舒元舆

“今年子月，月望长安，重雪终日，玉花搅空，舞下散地。”
予与友生喜之，因自所居南行百许步，登崇冈，上青
龙寺门。门高出绝寰埃，宜写目放抱。今之日尽得雪
境。日既夕，为寺僧道深所留，遂引入堂中。初夜有皓
影入室，室中人咸谓雪光射来。复开门偶立，见冱云
駮尽太虚真气如帐。碧玉有月一轮，其大如盘，色如
银，凝照东方，辗碧玉上征，不见辙迹。至乙夜，帖悬天
心，予喜方雪而望舒复至，乃与友生出大门，恣视直
前，终南开千叠屏风，张其一方，东原接去，与蓝岩骊
峦，群琼含光，北朝天宫，“宫中有崇阙洪观，如甃珪叠
璐，出空横虚。此时定身周目，谓六合八极，作我虚室，
峨峨帝城，白玉之京，觉我五藏，出濯”清光中，俗埃落
地，涂然寒胶，莹然鲜著，彻入骨肉，众骸跃举，若生羽
翎。与神仙人游云天汗漫之上，冲然而不知，其足犹
蹋寺地，身犹求世名。二三子相视，亦不知向之从何
而来，今之从何而遁。不讳言，不嘻声，复根还始，认得
真性。非天借静象，安能辅吾浩然之气若是耶？且冬
之时，凝冱有之矣。若求其“上月下雪”，“中零清霜。”如今
夕或寡。某以其“寡”不易会而三者俱白。故序之耳